PAGPOPONDO NG SEED: MGA MADALAS ITANONG TUNGKOL SA PAGPOPONDO NG SEED SAAN NAGMULA ANG PAGPOPONDO NG SEED? Noong Hunyo 2020, inaprubahan ng Lehislatura ng California ang Batas Asamblea 82 (Kabanata 14, Stats. 2020) na nagtatag ng Inisyatibang Social Entrepreneurs for Economic Development (SEED) na pangangasiwaan ng California Workforce Development Board (Lupon ng Pagpapaunlad ng Manggagawa ng California) na nakapaloob sa Labor and Workforce Development Agency (Ahensiya ng Pagpapaunlad ng Paggawa at Manggagawa). Ang Employment Training Panel (Panel na nangangasiwa ng pagbibigay ng mga Kasanayan sa Trabaho), na nakapaloob din sa Ahensiya, ay nangangasiwa ng SEED para sa Lupon. ANO ANG IMMIGRANTS RISING? (PAGBANGON NG MGA IMIGRANTE) Itinatag noong 2006, hinuhubog ng Immigrants Rising ang mga indibidwal at isinusulong ang malawakang pagbabago. Sa pamamagitan ng mga mapagkukunang-yaman at suporta, ang mga kabataang hindi dokumentado ay nakakakuha ng edukasyon, nakakapagpatuloy ng mga karera, at nagkakaroon ng mas magandang kinabukasan para sa kanilang mga sarili at sa kanilang pamayanan. Para sa karagdagang impormasyon, bisitahin ang immigrantsrising.org. ANO ANG INAASAHANG MAKAKAMIT NG IMMIGRANTS RISING SA PAGPOPONDO NG SEED? Sa sandaling ito na lubhang pinairal ang politika sa kasaysayan ng Amerika, naniniwala ang Immigrants Rising na mahalagang suportahan ang mga negosyanteng hindi dokumentado na kumikilos upang lumikha ng positibong pagbabago sa lipunan. Ang kanilang mga kontribusyon ay mahalaga sa estado ng California, gayundin sa buong bansa. Inaasahan naming maipakita ang mga talino ng mga negosyanteng hindi dokumentado sa buong estado at pasiglahin ang nagagawa nilang positibong epekto sa lipunan. SINO ANG MGA KABALIKAT NG SEED SA PAMAMAHAGI NG TULONG? Ipinagmamalaki ng Immigrants Rising ang pagbubuklod ng walong kasanggang organisasyon sa isang koalisyon na magsisiguro na ang iba't-ibang mga grupo ng mga imigrante sa buong estado ng California ay maaaring makinabang sa inisyatibang ito. Ang koalisyon ay binubuo ng mga sumusunod na organisasyon: Ahri Center, Central Valley Immigrant Integration Collaborative (CVIIC), Dreamers in Tech, Familia: Trans Queer Liberation Movement, Inclusive Action for the City, La Cocina, Pilipino Workers Center, at ang UndocuBlack Network. Ang mga organisasyong ito ay naglilingkod sa malawak at iba't ibang uri na mga grupong etniko, heograpikong mga nasasakupan, at mga industriya, at may maraming dekada nang karanasan sa pagtatatag ng mga pakikipag-ugnayan sa iba't ibang mga komunidad na bumubuo ng kinakailangang bahagi ng ekonomiya ng California. 1
MGA TANONG UKOL SA KWALIPIKASYON SINO ANG MAAARING MAG-APPLY? Ang pagpopondo ng SEED ay bukas sa mga residente ng California na nagsisimula o may lumalagong negosyo/ nonprofit (hindi pangnegosyo) sa California na tumutugon sa isang suliranin ng lipunan o pangangailangan ng komunidad. Ang mga aplikante ay kailangang kabilang sa isa man lang sa mga sumusunod: Limitadong kakayahan sa Inggles Hindi mamamayan ng Estados Unidos o Legal na Permanenteng Residente (mayroong green card). Kabilang dito ang mga indibidwal na maaaring hindi naaayon sa batas ang paninirahan sa Estados Unidos, at mga indibidwal na pinagkalooban ng Deferred Action for Childhood Arrivals (DACA) (Pag-antala ng Aksyon sa mga Kabataang Imigrante) o Temporary Protected Status (TPS) (Pansamantalang Protektadong Katayuan) KAILANGAN KO BANG MANIRAHAN SA CALIFORNIA? Oo. Ang pagpopondo ng SEED ay para lamang sa mga residente ng California na nagsisimula o may lumalagong negosyo/nonprofit sa California. KAILANGAN BANG NAKAREHISTRO ANG AKING NEGOSYO SA CALIFORNIA? Ang pagpopondo ng SEED ay bukas lamang sa mga taong may negosyo/nonprofit sa California. Gayunman, ang mga negosyo/nonprofit ay hindi kailangang nakarehistro para sa pagpopondo ng SEED. PAANO TINUTUKOY NG IMMIGRANTS RISING ANG ISANG "NEGOSYANTENG MAKALIPUNAN"? Ang mga "negosyanteng makalipunan" (social enterpreneurs) ay nagsasagawa ng mga negosyo na nakatutok sa paglutas ng mga problema ng lipunan sa kanilang mga komunidad, habang lumilikha ng kita. Naghahanap kami ng mga negosyanteng hindi dokumentado na may matinding paghahangad na magtagumpay, may determinasyon, at may mga kasanayan sa pamumuno na kinakailangan upang mamuno ng mga negosyong nagsusulong ng pagbabago sa lipunan at mga non-profit na may mga katangiang mapanlikha ng pamamaraan ng pagbabago, makabuluhan, may epektong nagdudulot ng kabutihan, at mapapapanatili. Basahin ang mga maiikling paglalarawang ng Nakaraang mga Pagnenegosyong Nakatanggap ng Pagpopondo. ANONG URI NG MGA NEGOSYO/MGA NONPROFIT ANG SUSUPORTAHAN NG SEED FUNDING? Bibigyan namin ng pansin ang mga aplikasyon ng mga negosyo/nonprofit na tumutugon sa iba't ibang mga pangangailangan, nakatuon sa iba't ibang uri ng populasyon, at gumagamit ng iba't ibang mga diskarte o istratehiya. Ang mga aplikante ay maaaring magsagawa ng alinman sa sumusunod na mga uri ng negosyo: sole proprietor (mag-isang may-ari ng negosyo), independent contractor (kontratista), 1099 employee (freelancer o independent contractor), C-corporation (kailangan ng board), S-corporation (para sa maliliit na korporasyon), cooperative (kooperatiba), LLC o limited liability company (hindi mananagot ang may-ari sa utang ng kompanya), partnership (sosyo-walang limit sa pananagutan sa utang ng korporasyon), o limited partnership (limitadong pakikipagsosyo- kailangan ng nakasulat na kasunduan. Ang limited partner ay parang investor o namumuhunan). Kami ay nakalaang magbigay ng suporta sa alinman sa mga inisyatibang nonprofit o kumikitang inisyatiba (nonprofit or for-profit) o kombinasyong proyekto na magkasama ang nonprofit at negosyo. 2
Nagsusuporta kami sa mga negosyo/nonprofit na naglilingkod at nagtataguyod sa mga imigranteng hindi dokumentado. Nagsusuporta kami sa mga negosyo/nonprofit na may potensyal para sa mas malawak na epekto, dahil tiyak na may mga ideya ang mga negosyanteng hindi dokumentado na maaaring pakinabangan ng lipunan sa napakaraming paraan: mga proyektong nagpapatatag sa mga pamilya at tumutulong sa pagbuo ng komunidad; mga proyekto na nagsusulong ng pagtatamo ng edukasyon; mga proyektong nagpapalawak ng mga pangkabuhayang oportunidad; at mga proyekto na nakakapagpabuti ng kalusugan ng bayan o ng kapaligiran. Nais naming suportahan ang mga negosyo/nonprofit na magpapatuloy at lalago. Ang isang negosyo/nonprofit na kayang ipagpatuloy ang paglago ay yaong kayang manatili at gumanang mag-isa sa pagtatapos ng pagpopondo ng SEED. Ang mga proyektong ito ay dapat magpakita ng pag-unawa sa mga darating na hamon at kawalang- katiyakan, at maipaliwanag ang plano kung paano tutugunan ang mga pagsubok at kawalang-katiyakan. Pareho naming susuriin ang financial sustainability (matatag na daloy ng pondo o kita) at programmatic sustainability (patuloy na pagtakbo ng mga programa at serbisyong may kabuluhan o pangangailangan). Higit sa lahat, ang mga proyekto ay dapat lumikha ng positibong pagbabago sa lipunan, at dapat binalak at pinamunuan ng mga taong hindi dokumentado. Basahin ang mga maiikling paglalarawang ng Nakaraang mga Pagnenegosyong Nakatanggap ng Pagpopondo. ANONG URI NG MGA NEGOSYO/MGA NONPROFIT ANG HINDI KWALIPIKADONG MAG- APPLY? Mga negosyo na walang tanggapan sa California Mga ahensiya ng pamahalaan (liban sa mga tribo ng Katutubong Amerikano) o mga inihalal na opisyal na katungkulan Mga negosyong ang pangunahing ginagawa ay pampulitika o pagsasagawa ng pangangampanya upang maka-impluwensiya (kahit na kwalipikado bilang 501(c)(3), 501(c)(19), o 501(c)(6) Mga negosyo na pasibo (hindi sa pag-eempleyo tulad ng pagpaparenta, o royalty sa libro) investment companies at mga investors (namumuhunan) na nagpa-file ng Schedule E sa kanilang personal na tax return o pagbabayad ng buwis Mga simbahan at iba pang mga institusyong pangrelihiyon (kahit na kwalipikado sila bilang 501(c)(3), 501(c) (19), or 501(c)(6) Pampinansiya na mga negosyo na ang pangunahing negosyo ay pagpapahiram ng pera, tulad ng mga bangko, mga kompanyang nagpapahiram ng pera at factoring companies (mga kompanyang ikatlong partido na bumibili ng mga invoice ng isang kompanya sa mas mababang halaga kaysa sa mga aktuwal na halagang dapat bayaran ng mga kostumer) Mga negosyo na nakikilahok sa anumang gawain na ilegal sa ilalim ng pederal, estado o lokal na batas Mga negosyong pang-sex, kabilang na ang pagtatanghal ng mga live shows Mga negosyo na nakikibahagi sa anumang hindi kanais-nais na gawain sa paningin ng lipunan o gawain na maaaring ituring na mapagsamantala at makamkam tulad ng mga negosyo na rent-to-own (nagpapaupa muna at saka pa lamang maaaring bilhin) negosyo na nagpapalit ng tseke (may kaltas sa kapalit na pera), at mga kompanya na ang pamamalakad ay multi-level marketing may iba't ibang antas ng pagbebenta ("pyramid na iskema ng pagbebenta) Mga negosyo na naglilimita ng mga puwedeng tumangkilik para sa anumang dahilan maliban sa kapasidad (halimbawa para sa lalake lamang na gym) Mapagsapalarang negosyo (negosyo na ang mas malaking bahagi ng kita at pag-aari ng kompanya ay nakalagay sa mariskong pamumuhunan) Kompanya na may maraming mga negosyo, prangkisa, lokasyon, atbp. na hindi maaaring bigyan ng multiple grant o maramihang tulong, at pinapayagan lamang na mag-aplay nang isang beses ang kwalipikadong maliit na negosyo na may pinakamataas na kita 3
PAANO TINUTUKOY NG IMMIGRANTS RISING ANG "HINDI DOKUMENTADO"? Malawak ang aming pagbibigay-kahulugan sa terminong "hindi dokumentado" upang isama ang lahat ng mga imigrante na naninirahan sa Estados Unidos nang walang legal na katayuan, kabilang ang lahat ng sumusunod na mga kategorya: Mga imigrante na pumasok sa bansa nang walang inspeksyon, pumasok na nagpakita ng mga palsipikadong dokumento, o nanatili lampas sa panahong itinakda ng pansamantalang mga visa at maaari na ngayong ituring na "unlawfully present" o "nananatili nang hindi legal" sa Estados Unidos. Mga imigrante na nabigyan ng pansamantalang palugit mula sa deportasyon sa pamamagitan ng programang Ipinagpaliban na Aksyon para sa mga pagdating ng menor de edad na kabataan (DACA) ng pederal na pamahalaan. Mga imigrante na nabigyan ng paghuhusga nang tagausig sa pamamagitan ng Ipinagpaliban na Aksyon, Pagpapaliban ng Pagtanggal o iba't ibang anyo ng pansamantalang tulong sa kapwa o humanitarian relief subalit hindi nagawang ganáp na legál ang kanilang status. Mga imigrante na nasa proseso ng pagiging legál ang katayuan ngunit kasalukuyang walang legál na status. Ang pagpopondo ba ng SEED ay para lamang sa mga tumanggap ng DACA? Hindi naman! Naniniwala kami na ang galíng sa pagnenegosyo ay hindi lamang sa mga hindi dokumentadong kabataan na may DACA, at ang mga hindi dokumentadong kabataan na wala pang pahintulot na magtrabaho ay maaari pa ring mamuno sa mga proyektong pangnegosyo. Kahit sinong tao na hindi dokumentado* ay maaaring mag-aplay para sa pagpopondo ng SEED. Tingnan sa itaas para sa aming kahulugan ng "hindi dokumentado". Ang Immigrants Rising ba ay naghahanap ng mga aplikasyon mula sa iba't ibang uri ng grupo ng mga aplikante? Oo! Kinikilala namin na maraming pagkakaiba-iba sa komunidad ng mga hindi dokumentado. Tinatanggap at lubos naming hinihikayat ang mga panukala na sumasalamin at tumutugon sa pagkakaiba-iba na iyon. Interesado kami sa mga panukala lalong lalo na mula sa mga pinuno ng proyekto na nagmula sa mga imigranteng Aprikano at Asyano at mula sa mga pinuno na ang pagkakakilanlan ay LGBT, bakla, tomboy, o nagpalit-kasarian. Lubos din naming hinihikayat ang mga aplikasyon na tumutugon sa mga pangangailangan at alalahanin ng magkakaibang komunidad. MAY AGE LIMIT BA PARA MAG-APLAY? Walang age limit. MGA TANONG SA PAGPOPONDO MAGKANO ANG MAAARI KONG APLAYAN NA PAGPOPONDO NG SEED? Isasaalang-alang namin ang mga kahilingan para sa isang beses, minsanang pag-gawad ng $5,000 o $10,000. SINO ANG KWALIPIKADO PARA SA $5,000 NA PAGPOPONDO? Ang gawad na $5,000 ay maaaring makuha ng mga indibidwal na nagsisimula o nagpapalago ng negosyo/nonprofit na may taunang kabuuang kita ng negosyo/kabuuang resibo na mas mababa sa $100,000 sa 2020 taxable year (taong 2020 na pagbubuwis) 4
SINO ANG KWALIPIKADO PARA SA $10,000 NA PAGPOPONDO? Ang gawad na $10,000 ay maaaring makuha ng mga indibidwal na nagsisimula o nagpapalago ng negosyo/ nonprofit na may taunang kabuuang kita ng negosyo/kabuuang resibo na higit pa sa $100,000 hanggang $1,000,000 sa taong 2020 na pagbubuwis. MAGKANO ANG PAGPOPONDO NG SEED NA IPAMAMAHAGI? Magbibigay kami ng $4.06M na pondo, na ipagkakaloob sa mga gawad na pondo na tig-$5,000 o $10,000 na minsanan lang na tulong na mga kaloob. ANONG MGA URI NG GASTOS ANG SASAGUTIN NG PAGPOPONDO NG SEED? Magbibigay kami ng suporta para sa iba't ibang uri ng mga gastos na direktang nauugnay sa iyong negosyo/ nonprofit: Mga gastos ng negosyo/nonprofit kasama ang pagpapatala bilang isang korporasyon (business incorporation), mga lisensya at mga permit, pagsasanay at edukasyon (na nauukol sa negosyo), mga suplay, marketing, mga komunikasyon, kagamitan, at mga pagkukumpuni. Lahat ng gastusin para sa empleyado kasama ang mga gastos sa pasahod, mga benepisyo para sa pangangalagang pangkalusugan, may bayad na pagliban dahil sa pagkakasakit, pagliban na medikál o pagliban upang alagaan ang pamilya, at bayad sa mga premium ng insurance. Puhunan at halagang ginugol sa pangangasiwa ng negosyo, kasama ang upa, mga pampublikong serbisyo (utilities), bayad sa mortgage principal (halaga ng utang na walang tubo) at tubo (interest) at mga utang na dapat bayaran. Mga gastos na nauugnay sa muling pagbubukas ng mga operasyon ng negosyo pagkatapos nang ganap o bahagyang pagsasara dahil sa COVID-19, at sa ipinag-uutos ng estado na mga paghihigpit sa kalusugan at kaligtasan at sa pagsasara ng negosyo. Mga gastos na nauugnay sa pagsunod sa mga pederal, estado o lokal na alituntunin ng COVID-19 para sa muling pagbubukas ng negosyo na kinakailangang sundin para sa kaligtasan, kabilang ngunit hindi limitado sa mga kagamitan, plexiglass na panghadlang, sa labas na kainan, suplay ng mga PPE, testing, at mga gastos sa pagsasanay ng empleyado. HINDI KWALIPIKADONG MGA PAGGAMIT NG MGA PONDO Mga personal na gastos o iba pang gastos na walang kaugnayan sa negosyo; Mga gastos para sa pagkukumpuni mula sa mga pinsalang sagot na ng kompanyang panseguro; Pagbabayad sa mga nagdonasyon para sa ipinagkaloob mga bagay o mga serbisyo; Mga bonus para sa mga empleyado o bayad sa pagtatanggal ng empleyado. MAKAKATANGGAP BA ANG MGA PINAGKALOOBAN NG SEED NG KARAGDAGANG SUPORTA HIGIT PA SA SUPORTANG PINANSIYAL? Oo! Ang mga pinagkalooban ng SEED ay bibigyan ng iba't ibang suporta tulad ng tulong-teknikal, pagsali sa pambansang network ng mga negosyanteng hindi dokumentado at mga kontratista, at paglalathala ng kanilang mga proyekto sa iba't ibang uri ng media. Makikipag-ugnay kami sa mga matatag nang organisasyon upang makapagbigay ng suporta at gabay sa mga napagkalooban. 5
MGA TANONG SA APLIKASYON KAILANGAN KO BANG TAPUSIN ANG ONLINE NA PAGSASANAY UPANG MAG-APLAY SA PAGPOPONDO NG SEED? Oo. Dapat mong kumpletuhin ang lahat ng limang module ng pagsasanay sa pagnenegosyo ng SIKLAB (spark.immigrantsrising.org), kasama ang lahat ng mga worksheet, para mag-aplay sa pagpopondo ng SEED. NAGTATRABAHO AKO SA ISANG PANGKAT. MAAARI BANG MAG-APPLY ANG HIGIT SA ISA SA AMIN PARA SA PAGPOPONDO NG SEED? Hindi. Kung nagtatrabaho ka sa isang pangkat, dapat kayong pumili ng isang tao para magsumite ng isang aplikasyon. Huwag magsumite ng maraming aplikasyon para sa parehong negosyo/nonprofit. NAMUMUNO AKO NANG HIGIT SA ISANG NEGOSYO/NONPROFIT. MAARI BA AKONG MAGSUMITE NANG HIGIT PA SA ISANG APLIKASYON? Hindi. Bawat indibidwal ay maari lamang makatanggap ng isang tulong. Hinihikayat ka naming ituon ang iyong mga pagsisikap sa isang negosyo/nonprofit lamang. PAANO KO MAKIKITA ANG MGA TANONG SA APLIKASYON? Maaari mong tingnan at i-print ang isang PDF ng aplikasyon dito. ANO-ANO ANG DAPAT KONG IHANDA PARA PARA ISUMITE ANG APLIKASYON? Inirerekomenda namin na tipunin mo ang mga sumusunod na materyales bago ka magsimula: California ID o anumang iba pang anyo ng pagkakakilanlan na may tirahan sa California. 2020 Buisiness Tax forms (Dokumento ng Buwis para sa Negosyo, IRS Form 1040), 2021 Pahayag ng Tubo at Pagkalugi para sa Kasalukuyang Taon, Pahayag ng Balanse, o pinansiyal na pahayag (isa lang dito ang kailangan mo) Plano ng Negosyo
Imbentaryo ng badyet kung paano mo gagamitin ang pondo kung iginawad KAILAN AKO PUWEDENG MAG-APPLY? Ang mga aplikasyon para sa SEED grant ay patuloy ang pagtanggap hanggang sa katapusan ng panahon ng pag-a-apply sa Hunyo 30, 2022 o hanggang sa maubos ang mga pondo. Gayunpaman, ang pagsusuri ng mga aplikasyon ay isasagawa alinsunod sa iskedyul sa ibaba. Ang mga aplikasyon ay dapat naisumite sa mga huling araw na nakalista sa ibaba upang maisama sa pagsusuri sa cycle na iyon. SEED Grant Application Review Cycle 3 Deadline (Rebyu ng Aplikasyon ng Grant Cycle 3 Huling Araw): Martes, Marso 1, 2022 alas-11:59 ng gabi. PT SEED Grant Application Review Cycle 4 Deadline (Rebyu ng Aplikasyon ng Grant Cycle 4 Huling Araw): Linggo, Mayo 1, 2022 alas-11:59 ng gabi. PT 6
ANONG MGA PAMANTAYAN ANG GAGAMITIN SA EBALWASYON NG MGA PROYEKTO? Ang mga pamantayan sa ibaba ay gagamitin sa ebalwasyon ng mga aplikasyon sa pagpopondo ng SEED: Kakayahan ng negosyo/nonprofit na maging maunlad Pagsusuri ng nakikitang pangangailangang pampinansiya Detalyadong paggamit ng mga nakuhang pondo Posibilidad ng grant na matugunan ang natukoy na pangangailangang pampinansya Ang potensyal na epekto ng ibibigay na tulong sa pangkalahatang paglago at pagtatagumpay ng negosyo/ nonprofit MAAARI PO BANG MAG-APLAY MULI ANG MGA TAO? Kung HINDI ka napiling tumanggap ng SEED grant, maaari kang magsumite ng isa pang aplikasyon sa susunod na cycle ng pagpopondo. IBA PA GUSTO KONG SUPORTAHAN ANG PROGRAMANG PAGNENEGOSYO NG IMMIGRANTS RISING. PAANO AKO MAKAPAGBIBIGAY NG DONASYON? Magaling! Natutuwa kami sa pagsuporta mo sa aming gawain. Maaari kang magbigay ng donasyon online sa Immigrants Rising dito. PAANO PA AKO MAAARING MATUTO NG TUNGKOL SA PAGNENEGOSYO? Maaari kang matuto nang higit pa tungkol sa pagnenegosyo sa aming website sa Panoorin ang maikling pelikulang ito para matuto pa tungkol sa programa ng pagnenegosyo ng Immigrants Rising! MARAMI PA AKONG MGA TANONG... Huwag mag-atubiling magtanong! Mag-email sa amin sa o mag-iskedyul ng oras para makipag-usap sa amin dito. 7